**Beth yw datganiad preifatrwydd?**

Mae rhybudd preifatrwydd yn helpu'ch meddygfa i ddweud wrthoch sut maent yn defnyddio’r wybodaeth sydd ganddynt amdanoch, fel eich enw, cyfeiriad, dyddiad geni a'r holl nodiadau y mae'r meddyg neu'n nyrs yn ysgrifennu amdanoch yn eich cofnod gofal iechyd.

**Pam bod angen un arnom?**

Mae angen rhybudd preifatrwydd ar eich meddygfa i sicrhau ei bod yn bodloni'r gofynion cyfreithiol a gaiff eu hysgrifennu mewn dogfen newydd o'r enw Rheoliad Diogelu Data Cyffredinol (neu GDPR yn fyr).

**Beth yw GDPR?**

Am gwestiwn gwych! Mae GDPR yn ddogfen newydd sy'n helpu'ch meddygfa i gadw'r wybodaeth amdanoch yn ddiogel. Mae'n newydd a bydd yn cael ei gyflwyno ar 25 Mai 2018, gan wneud yn siŵr bod eich meddyg, nyrs ac unrhyw staff arall yn y feddygfa yn dilyn y rheolau ac yn cadw'ch gwybodaeth yn ddiogel.

Yn y feddygfa, mae gennym bosteri yn yr ystafell aros a thaflenni i’w rhoi i blant ac oedolion ac mae gennym hefyd wybodaeth am breifatrwydd ar ein gwefan, yn dweud wrthoch sut ydym yn defnyddio'r wybodaeth sydd gennym amdanoch.

**Pa wybodaeth ydym ni'n ei gasglu amdanoch chi?**

Peidiwch â phoeni; rydym ond yn casglu'r wybodaeth sydd ei angen arnom i'n helpu i'ch cadw chi’n iach - fel eich enw, cyfeiriad, gwybodaeth am eich rhieni neu'ch gwarchodwyr, cofnodion o'ch apwyntiadau, ymweliadau, galwadau ffôn, eich cofnod iechyd, triniaeth a meddyginiaethau, canlyniadau profion, pelydr-x ac unrhyw wybodaeth arall i'n galluogi ni i ofalu amdanoch.

**Sut ydym ni’n defnyddio eich gwybodaeth?**

Cwestiwn gwych arall! Rydym yn cymryd eich gwybodaeth er mwyn ein helpu i ddarparu eich gofal. Ond efallai bydd angen i ni rannu'r wybodaeth hon gyda timau meddygol eraill, fel ysbytai, os bydd angen i chi gael eich gweld gan feddyg arbennig neu os byddwch yn cael eich anfon am belydr-x. Efallai bydd gofyn i'ch meddygfa helpu gyda ymchwil meddygol cyffrous; ond peidiwch â phoeni, byddwn bob amser yn gofyn i chi, neu'ch rhieni neu oedolion sydd â chyfrifoldeb rhieni, os bydd yn iawn i ni rannu'ch gwybodaeth.

**Sut ydym yn cadw'ch gwybodaeth yn gyfrinachol?**

Mae'ch meddygfa'n gwybod ei fod yn bwysig iawn i ddiogelu'r wybodaeth sydd gennym amdanoch. Rydym yn gwneud yn siŵr ein bod yn dilyn y rheolau sydd wedi'u hysgrifennu yn y GDPR a llyfrau rheolau pwysig eraill.

**Beth os oes gennyf broblem feddygol tymor hir?**

Os oes gennych broblem feddygol tymor hir yna rydym yn gwybod ei fod yn bwysig i wneud yn siŵr bod eich gwybodaeth yn cael ei rannu gyda gweithwyr gofal iechyd eraill er mwyn eu helpu i'ch helpu chi, gan sicrhau eich bod yn cael y gofal sydd ei angen arnoch pan fyddwch ei angen!

**Dim eisiau rhannu?**

Gall bob un o'n cleifion, dim ots beth yw eu hoed, ddweud nad ydynt eisiau rhannu eu gwybodaeth. Os ydych o dan 16 mlwydd oed mae hyn yn rhywbeth y bydd angen i'ch rhieni neu oedolion sydd â chyfrifoldeb rhieni amdanoch benderfynu arno. Gellir dod o hyd i fwy o wybodaeth gan aelod o staff yn y feddygfa, a all hefyd egluro beth mae hyn yn ei olygu i chi.

**Sut allaf gael mynediad at fy nghofnodion?**

Ydych chi'n cofio ni'n dweud wrthoch chi am y GDPR? Os ydych eisiau gweld beth sydd wedi'i ysgrifennu amdanoch, mae gennych hawl i gael mynediad at y wybodaeth sydd gennym amdanoch, ond bydd angen i chi gwblhau Cais Mynediad at Wybodaeth (SAR). Bydd eich rhieni neu oedolion sydd â chyfrifoldeb rhieni yn gwneud hyn ar eich rhan os ydych o dan 16 mlwydd oed.

**Beth ydw i'n ei wneud os bydd gennyf gwestiwn?**

Os bydd gennych unrhyw gwestiynau, gofynnwch i un o dîm y Feddygfa neu eich rhieni neu oedolion sydd â chyfrifoldeb rhieni. Gallwch ofyn i siarad â Rheolwr y Feddygfa neu'r Dirprwy

**Beth i'w wneud os nad ydych yn hapus am sut ydym yn rheoli eich gwybodaeth?**

Rydym wirioneddol eisiau sicrhau eich bod yn hapus, ond rydym yn deall weithiau y gall pethau fynd o'i le. Os ydych chi neu'ch rhieni neu oedolion sydd â chyfrifoldeb rhieni yn anhapus gydag unrhyw ran o'n dulliau prosesu data, gallwch siarad â rheolwr y feddygfa yn gyntaf. Os byddwch yn dal yn anhapus, gallwch gwyno. Am fwy o wybodaeth ewch ar ico.org.uk a dewis 'Raising a concern'.

**Rydym bob amser yn gwneud yn siŵr bod y wybodaeth rydym yn ei roi i chi yn gyfredol. Bydd unrhyw ddiweddariadau yn cael eu cyhoeddi ar ein gwefan, yn ein taflenni, ac ar ein posteri.**

**Bydd y polisi hwn yn cael ei adolygu ym mis Mai 2019.**